เปิดนาทีระทึก นักบินผู้ช่วยเสี่ยงตาย กลับไปช่วยกัปตัน บินรัสเซียไฟไหม้ (คลิป)
เมื่อ 8 พ.ค.62 เว็บไซต์,เดลี่เมล ,เผยคลิปใหม่ เหตุการณ์ระทึก ขณะเครื่องบินโดยสารของสายการบินแอโรฟลอตในรัสเซีย เกิดไฟลุกไหม้อย่างรุนแรงบริเวณส่วนท้ายของเครื่องบิน หลังนักบินนำเครื่องบินลงจอดฉุกเฉินที่ท่าอากาศยานเชเรเมเตียโว ในกรุงมอสโก เมื่อ 5พ.ค.62 เป็นเหตุให้มีผู้เสียชีวิต 41 รายในจำนวนผู้โดยสาร 73 คนและลูกเรือ 5 คนรวม 78 คนว่า นักบินผู้ช่วยได้ตัดสินใจเสี่ยงชีวิตปีนกลับขึ้นไปทางสไลด์ฉุกเฉินเพื่อช่วยกัปตันที่ยังคงอยู่ในห้องนักบินลงมา ท่ามกลางไฟที่ลุกไหม้เครื่องบินอย่างรุนแรงและควันดำทะมึน,นายแม็กซิม คุซเนตซอฟ นักบินผู้ช่วยวัย 36 ได้โหนเชือกลงมาจากเครื่องบินได้อย่างปลอดภัย หลังเครื่องบินจอดสนิท และเกิดไฟลุกไหม้ริเวณส่วนท้ายเครื่องบิน แต่หลังจากนั้นนายคุซเนตซอฟ นักบินผู้ช่วยได้รีบปีนกลับขึ้นไปทางสไลด์ฉุกเฉินเพื่อช่วยกัปตันเดนิส เอฟโดคิมอฟ วัย 42 ปี ออกมาจากห้องนักบินที่เริ่มมีควันไฟลอยออกมา โดยต่อมา กัปตันเดนิส กล่าวว่า นักบินผู้ช่วยเป็นคนแรกที่ออกมาจากห้องนักบิน และเขาปีนกลับขึ้นไปเพื่อช่วยเขาลงมา,เดลี่เมลแจ้งด้วยว่า เครื่องบินโดยสารแอโรฟลอตลำนี้ได้บินกลับมาลงจอดฉุกเฉินที่ท่าอากาศยานเชเรเมเตียโว และเครื่องบินได้กระแทกรันเวย์เกิดไฟลุกไหม้ ขณะที่เครื่องบินยังมีน้ำมันอยู่เต็มถัง โดยผู้โดยสารหลายคนและนักบินที่รอดชีวิต เผยว่าเครื่องบินโดนฟ้าผ่า จนทำให้นักบินต้องบินกลับมาลงจอดฉุกเฉินจนก่อให้เกิดโศกนาฏกรรม ขณะที่ตอนนี้ เจ้าหน้าที่สืบสวนรัสเซียกำลังตรวจสอบและสืบหาสาเหตุว่าทำไมฟ้าผ่าเครื่องบินได้,อ่านข่าว>,ช็อก ผู้โดยสารเผย บินรัสเซียโดนฟ้าผ่า ก่อนลงจอดฉุกเฉินไฟไหม้ ดับ41,นอกจากนั้น ผู้โดยสารที่รอดชีวิตยังเล่าว่า มีผู้โดยสารบางคนอพยพลงมาจากเครื่องบินโดยมีกระเป๋าของตนเองลงมาด้วย จนอาจเป็นสาเหตุที่ทำให้การอพยพผู้โดยสารลงจากเครื่องบินที่เกิดไฟไหม้ต้องล่าช้าออกไปอีก ทั้งที่ขณะนั้นทุกวินาทีมีความสำคัญอย่างมากต่อชีวิตผู้โดยสารคนอื่นบนเครื่องบิน
เผยคลิปใหม่ นักบินผู้ช่วยเสี่ยงชีวิตปีนกลับขึ้นไปทางสไลด์ฉุกเฉินเพื่อช่วยกัปตันลงมาจากห้องนักบิน ขณะเครื่องบินรัสเซียไฟไหม้รุนแรงควันดำทะมึน หลังลงจอดฉุกเฉิน 
เครื่องบินรัสเซียไฟไหม้,นักบินผู้ช่วยช่วยกัปตัน,แอโรฟลอต,เครื่องบินไฟไหม้,รัสเซีย